Diari Oficial de la Generalitat Valenciana


Sumari del DOGV 1550, del 24-05-1991 (1991/821265)

RESOLUCIÓ de 21 de maig de 1991, de la Junta Electoral de la Comunitat Valenciana, sobre aplicació de l'article 108 de la LOREG en la relació amb l'article 36 de la Llei Electoral Valenciana.
-----------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/1991/05/21/(1)/dof/vci/html**

### Dades del document

Número de DOGV
:   1550

Data del DOGV
:   24-05-1991

Secció del DOGV
:   DISPOSICIONS GENERALS

Número del document
:   1991/821265


Data del document
:   21-05-1991

Organisme emissor
:   Junta Electoral de la Comunitat Valenciana

Tipus de document
:   Resolució

Resolució del dia 21 de maig de 1991, de la Junta Electoral de la Comunitat Valenciana, sobre aplicació de l'article 108 de la LOREG en relació amb l'article 36 de la Llei Electoral Valenciana.  
La Junta Electoral de la Comunitat Valenciana, en la reunió realitzada el dia 21 de maig de 1991, ha adoptat la següent resolució sobre aplicació de l'article 108 de la LOREG, en relació amb l'article 36 de la Llei Electoral Valenciana:  
«La recent modificació de la Llei Orgànica del Règim Electoral General en relació a la nova regulació de l'article 108 sobre l?escrutini, pot plantejar alguns dubtes amb el que estableix l'article 36 de la Llei Electoral Valenciana.  
A pesar que la Disposició Addicional Primera, número 2, de la LOREG, sols estableix que s'apliquen en les eleccions a les Corts Valencianes els paràgrafs 2n. i 8é. de l'article 108, sembla aconsellable, igual com es va fer en les anteriors eleccions autonòmiques de 1087, no privar les candidatures que participen en el procés electoral dels mecanismes de reclamacions i recursos previstos en els paràgrafs 3r. al 7é. de l?esmentat article 108 de la LOREG.  
Per tot açò, per a regular aquest procediment, de conformitat amb el que estableix l'article 20.1.a) de la Llei Electoral Valenciana, s'acorda aprovar la Instrucció següent:  
1. En l?escrutini de les eleccions a les Corts Valencianes s'aplicarà allò que preceptua l'article 108 de la LOREG. S'entén que les referències a la Junta Electoral Central ho són a la Junta Electoral de la Comunitat Valenciana, de conformitat amb el que disposa la Disposició Final Primera de la Llei Electoral Valenciana; per la qual cosa el que estableix l'article 36.2 d'aquesta Llei en relació a l?escrutini, s'efectuarà de conformitat amb el que regula l'article 108 de la LOREG, en els termes d'aquesta Instrucció.  
2. Les Juntes Electorals Provincials, una vegada transcorregut el termini d'un dia per a presentar reclamacions i protestes sense que cap representant ni apoderat de candidatura no ho haja exercit, comunicaran immediatament a la Junta Electoral de la Comunitat Valenciana els resultats obtinguts en la seua circumscripció per a les eleccions a Corts Valencianes i faran menció expressa del nombre d'electors que hi haja en les Meses segons les llistes del cens electoral, i els certificats censals presentades de votants, dels vots obtinguts per cada candidatura, dels vots en blanc i dels vots nuls.  
3. En el supòsit que s'hagen formulat reclamacions i que haja transcorregut el termini per a recórrer la resolució de les Juntes Electorals Provincials sense que s'interpose el recurs davant la Junta Electoral de la Comunitat Valenciana, les Juntes Electorals Provincials comunicaran immediatament a la Junta Electoral de la Comunitat Valenciana les dades i resultats indicats en el paràgraf anterior.  
4. Comunicada la resolució de la Junta Electoral de la Comunitat Valenciana a les Juntes Electorals competents sobre les reclamacions o protestes recorregudes, aquestes comunicaran immediatament a la Junta Electoral de la Comunitat Valenciana les dades a què es refereix el segon apartat d'aquesta instrucció.  
5. La Junta Electoral de la Comunitat Valenciana, una vegada coneguts els resultats en les tres circumscripcions de la Comunitat Valenciana i resoltes les reclamacions i recursos, i, en tot cas, abans del dia de la proclamació, determinarà i declararà quines candidatures han acomplert el requisit imposat per l'article 12.2 de l?Estatut d?autonomia, cosa que comunicarà immediatament a les Juntes Electorals Provincials perquè aquestes puguen procedir a la proclamació de candidats.»  
Palau de les Corts Valencianes,  
València, 21 de maig de 1991. - El President: Juan José Mari Castelló-Tárrega.


Còpia Permalink ELI